

**"Астана қаласының әкімшілік шекараларындағы өзендерде су қорғау аймақтары мен белдеулерін белгілеу туралы" Астана қаласы әкімдігінің 2004 жылғы 5 тамыздағы № 3-1-1587қ қаулысына өзгерістер мен толықтырулар енгізу туралы**

***Күшін жойған***

Нұр-Сұлтан қаласы әкімдігінің 2020 жылғы 19 тамыздағы № 205-1718 қаулысы. Нұр-Сұлтан қаласының Әділет департаментінде 2020 жылғы 24 тамызда № 1284 болып тіркелді. Күші жойылды - Астана қаласы әкімдігінің 2023 жылғы 20 қазандағы № 205-2263 қаулысымен

      Ескерту. Күші жойылды - Астана қаласы әкімдігінің 20.10.2023 № 205-2263 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) қаулысымен.

      Қазақстан Республикасының 2003 жылғы 9 шілдедегі Су кодексі 116-бабының 2-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңы 27-бабы 1-тармағының 8-1) тармақшасына, "Су қорғау аймақтары мен белдеулерін белгілеу қағидаларын бекіту туралы" Қазақстан Республикасы Ауыл шаруашылығы министрінің 2015 жылғы 18 мамырдағы № 19-1/446 (Нормативтік құқықтық актілерді мемлекеттік тіркеу тізілімінде № 11838 болып тіркелген) бұйрығына сәйкес Нұр-Сұлтан қаласының әкімдігі ҚАУЛЫ ЕТЕДІ:

      1. "Астана қаласының әкімшілік шекараларындағы өзендерде су қорғау аймақтары мен белдеулерін белгілеу туралы" Астана қаласы әкімдігінің 2004 жылғы 5 тамыздағы № 3-1-1587қ қаулысына (Нормативтік құқықтық актілерді мемлекеттік тіркеу тізілімінде № 345 болып тіркелген, 2004 жылғы 16 қыркүйектегі "Астана ақшамы", 2004 жылғы 7 қыркүйектегі "Вечерняя Астана" газеттерінде жарияланған) мынадай өзгерістер мен толықтырулар енгізілсін:

      жоғарыда көрсетілген қаулыда:

      кіріспедегі "Су қорғау аймақтары мен белдеулерiн белгiлеу ережесiн бекiту туралы" 2004 жылғы 16 қаңтардағы № 42 Қазақстан Республикасы Үкіметінің қаулысына" деген сөздер "Су қорғау аймақтары мен белдеулерiн белгiлеу қағидаларын бекiту туралы" Қазақстан Республикасы Ауыл шаруашылығы министрінің 2015 жылғы 18 мамырдағы № 19-1/446 (Нормативтік құқықтық актілерді мемлекеттік тіркеу тізілімінде № 11838 болып тіркелген) бұйрығына" деген сөздермен ауыстырылсын;

      қаулының барлық мәтіні және атауы бойынша "Астана" деген сөз "Нұр-Сұлтан" деген сөзбен ауыстырылсын;

      1-тармақтың 1) тармақшасы мынадай мазмұндағы үшінші абзацпен толықтырылсын:

      "Есіл өзені арналарының жекелеген учаскелері үшін осы қаулының қосымшасына сәйкес";

      4-тармақтағы "Сарыарқа" деген сөзден кейін ", "Байқоңыр" деген сөзбен толықтырылсын.

      2. "Нұр-Сұлтан қаласының Қоршаған ортаны қорғау және табиғатты пайдалану басқармасы" мемлекеттік мекемесінің басшысы Қазақстан Республикасы заңнамасында белгіленген тәртіпте:

      1) осы қаулының қосымшасына сәйкес Нұр-Сұлтан қаласының әкімшілік шекарасындағы өзендердегі су қорғау аймақтарының картографиялық материалдарға түсірілуін;

      2) осы қаулының аумақтық әділет органында мемлекеттік тіркелуін;

      3) осы қаулы мемлекеттік тіркелген күнінен бастап күнтізбелік он күн ішінде оның көшірмесін Нұр-Сұлтан қаласының аумағында таратылатын мерзімді баспа басылымдарында ресми жариялау үшін жіберуді;

      4) осы қаулы ресми жарияланғаннан кейін Нұр-Сұлтан қаласы әкімдігінің интернет-ресурсында орналастырылуын;

      5) осы қаулы мемлекеттік тіркелгеннен кейін он жұмыс күні ішінде аумақтық әділет органына осы тармақтың 1), 2) және 3) тармақшаларымен көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы қаулының орындалуын бақылау Нұр-Сұлтан қаласы әкімінің орынбасары Н.Қ. Солтамбековқа жүктелсін.

      4. Осы қаулы алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |  |
| --- | --- |
|
*Әкім*
 |
*А. Кульгинов*
 |

      КЕЛІСІЛДІ

      "Нұр-Сұлтан қаласының Сәулет,

      қала құрылысы және жер

      қатынастары басқармасы"

      мемлекеттік мекемесі басшысы

      \_\_\_\_\_\_\_\_\_\_\_\_\_\_\_\_\_\_ Н. Ұранхаев

      "\_\_\_\_" \_\_\_\_\_\_\_\_\_\_\_\_ 2020 жыл

      КЕЛІСІЛДІ

      "Қазақстан Республикасы Экология,

      геология және табиғи ресурстар

      министрлігі Су ресурстары

      комитетінің Су ресурстарын

      пайдалануды реттеу және қорғау

      жөніндегі Есіл бассейндік

      инспекциясы" республикалық

      мемлекеттік мекемесі басшысы

      \_\_\_\_\_\_\_\_\_\_\_\_\_\_\_\_\_\_ Д. Бекмағамбетов

      "\_\_\_\_" \_\_\_\_\_\_\_\_\_\_\_\_ 2020 жыл

|  |  |
| --- | --- |
|   | Нұр-Сұлтан қаласы әкімдігінің2020 жылғы 19 тамызы№ 205-1718қаулысына қосымша |

 **Нұр-Сұлтан қаласының әкімшілік шекараларында орналасқан Есіл өзенінің жекелеген**
**учаскелері және осы учаскелер үшін су қорғау аймақтары мен белдеулерінің ең аз ені**

|  |  |  |  |
| --- | --- | --- | --- |
|
Р/с
 № |
Су объектісі
(өзен учаскесінің координаттары және су қорғау аймағы мен белдеуінің координаттары) |
Су қорғау аймағының ені, м |
Су қорғау белдеуінің ені, м |
|
1. |
Есіл өзені
(өзен учаскесі
x=-3022,1; y=-1444,8;
x=-2998,9; y=-1690,9;
су қорғау белдеуі
x=-3033,6; y=-1695,9;
x=-3059,9; y=-1448,1;
су қорғау аймағы
x=-3387,2; y=-1567,4;
x=-3408,9; y=-1665,1) |
381,6 |
35 |
|
2. |
Есіл өзенінің ескі арнасы (өзен учаскесі
x=-3506,1; y=-1817,8;
x=-3375,8; y=-1803,2;
су қорғау белдеуі
x=-3519,9; y=-1781,9;
x=-3380,5; y=-1768,5;
су қорғау аймағы
x=-3497,1; y=-1645,4;
x=-3408,9; y=-1665,1) |
160,05 |
35 |
|
3. |
Есіл өзенінің ескі арнасы (өзен учаскесі
x=-3578,5; y=-1570,8;
x=-3580,1; y=-1659,8;
су қорғау белдеуі
x=-3545,7; y=-1666,4;
x=-3543,6; y=-1571,1;
су қорғау аймағы
x=-3475,4; y=-1547,8;
x=-3497,1; y=-1645,4) |
84,78 |
35 |
|
4. |
Есіл өзені
(өзен учаскесі
x=-3468,4; y=-656,1;
x=-3353,2; y=-663,7;
су қорғау белдеуі
x=-3472,9; y=-690,9;
x=-3347,8; y=-698,5;
су қорғау аймағы
х=-3550,4; у=-1126,4;
х=-3448,2; у=-1149,2) |
477,37 |
35 |
|
5. |
Есіл өзенінің ескі арнасы (өзен учаскесі
x=-3681,3; y=-1137,7;
x=-3610,7; y=-1090,1;
су қорғау белдеуі
x=-3656,5; y=-1176,2;
x=-3580,7; y=-1108,1;
су қорғау аймағы
x=-3550,4; y=-1126,4;
x=-3567,2; y=-1202,1) |
70,42 |
35 |
|
6. |
Есіл өзені
(өзен учаскесі
x=-3049,6; y=-1229,9;
x=-3067,6; y=-1273,5;
су қорғау белдеуі
x=-3102,6; y=-1271,7;
x=-3077,8; y=-1209,2;
су қорғау аймағы
х=-3448,2; у=-1149,2;
х=-3455,5; у=-1180,6) |
398 |
35 |
|
7. |
Есіл өзенінің ескі арнасы (өзен учаскесі
x=-3627,8; y=-1438,7;
x=-3597,9; y=-1472,9;
су қорғау белдеуі
x=-3599,7; y=-1417,8;
x=-3567,9; y=-1454,9;
су қорғау аймағы
x=-3567,2; y=-1202,1;
x=-3455,5; y=-1180,6) |
244,39 |
35 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК